เดือนกุมภาพันธ์ประจำเดือนมาวันที่ 6-10 และกลางคืนวันที่ 15 ก.พ.มีเพศสัมพันธ์ไม่ได้ป้องกันวันที่ 16 จึงกินยาคุมฉุกเฉิน และวันที่ 25-28 มีเลือดออกเหมือนประจำเดือนสีแดงสดและมาเยอะพอสมควร หลังจากที่ผ่านเดือนกุมภามาจนตอนนี้วันที่27เดือนมีนาแล้วประจำเดือนของเดือนมีนาก็ยังไม่มาเลยค่ะ มันเกิดจากอะไรค่ะเกิดจากเดือนที่แล้วที่ประจำเดือนมาสองรอบหรือเสี่ยงที่จะต้องครรภ์
สวัสดีค่ะ รอบเดือนตามปกติที่มาสม่ำเสมอ คือทุก 24-38 วันค่ะ ดังนั้น การที่คลาดเคลื่อนไปบ้าง มาเร็วหรือช้าในช่วงนี้ถือว่ารับได้อยู่ค่ะ อาจลองสังเกตอาการได้ แต่ถ้ามีเพศสัมพันธ์ที่มีความเสี่ยง หรือมีการรับประทานฮอร์โมนจากภายนอก เช่น ยาคุมฉุกเฉิน เเล้วมีเลือดออกที่ไม่ตรงรอบเดือน อาจเกิดได้จากหลายอย่างค่ะเช่น อาจจะมีความเสี่ยงต่อการครรภ์ได้ เนื่องจากถึงแม้ว่ารับประทานยาคุมฉุกเฉิน เเต่ประสิทธฺด้ภาพก็ยังไม่ใช่ 100% ดังนั้นอาจลองตรวจปัสสาวะเพื่อดูการตั้งครรภ์ สามารถเริ่มตรวจได้ หลังจากวันที่มีเพศสัมพันธ์ประมาณ 4-6 สัปดาห์ค่ะ เเล้วรอจนกว่าประจำเดือนที่แท้จริง ที่มาตรงตามรอบ จำนวนวันเท่าเดิม ลักษณะทุกอย่างเหมือนเดิมมาก่อน จึงจะมั่นใจได้ว่าไม่น่ามีการตั้งครรภ์เกิดขึ้นค่ะส่วนการรับประทานยาคุมฉุกเฉิน (Emergency contraception)ยาคุมฉุกเฉินคือ ฮอร์โมนในระดับที่สูงค่ะซึ่งถือว่าเป็นปริมาณที่สูงกว่าฮอร์โมนในเม็ดยาคุมกำเนิดทั่วไป และมักจะส่งผลกระทบระบบฮอร์โมนภายในร่างกาย เช่น คลื่นไส้ อาเจียน เลือดออกผิดปกติ ร่วมกับรอบเดือนอาจจะมาไม่ปกติ หรือไม่ตรงรอบค่ะ ซึ่งไม่สามารถคาดการณ์ได้ล่วงหน้าค่ะ ว่าแต่ละคนที่ใช้ยาคุมฉุกเฉินจะมีการตอบสนองต่อฮอร์โมนในแบบไหน เนื่องจากการตอบสนองของร่างกายแต่ละคนไม่เหมือนกันค่ะ